**Súťažné podklady**

k zriadeniu dynamického nákupného systému s názvom

***„Zabezpečenie odberu, prepravy a likvidácie ostatného odpadu z kotlov a nebezpečného odpadu z čistenia spalín“***

Dynamický nákupný systém vyhlásený elektronickým postupom zadávania nadlimitnej zákazky podľa ustanovení § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Osoba zodpovedná za realizáciu obstarávania:

v.r. ...............................................

Ing. Milan Hamala

Category manager

Obsah

[1. Identifikácia obstarávateľa 3](#_Toc50365248)

[2. Úvodné informácie o dynamickom nákupnom systéme 3](#_Toc50365249)

[2.1 Čo je dynamický nákupný systém 3](#_Toc50365250)

[2.2 Základné pojmy 3](#_Toc50365251)

[3. Opis predmetu zákazky 4](#_Toc50365252)

[3.1. Všeobecné informácie 4](#_Toc50365253)

[3.2. Rozsah verejného obstarávania vymedzený spoločným slovníkom obstarávania (CPV) 6](#_Toc50365254)

[3.3. Výzvy na predkladanie ponúk v rámci zriadeného DNS 6](#_Toc50365255)

[3.4. Predpokladaná hodnota DNS 6](#_Toc50365256)

[3.5. Doba trvania DNS 6](#_Toc50365257)

[4. Lehota na predkladanie žiadostí o účasť 6](#_Toc50365258)

[5. Skrátenie lehoty na predkladanie ponúk v rámci jednotlivých výziev 6](#_Toc50365259)

[6. Komunikácia a vysvetľovanie 7](#_Toc50365260)

[6.1. Všeobecné informácie k webovej aplikácii JOSEPHINE 7](#_Toc50365261)

[6.2. Pravidlá pre doručovanie 7](#_Toc50365262)

[6.3. Vysvetľovanie 8](#_Toc50365263)

[7. Predkladanie žiadosti o zaradenie do DNS 8](#_Toc50365264)

[7.1. Spôsob a podmienky predkladania žiadosti o zaradenie do DNS 8](#_Toc50365265)

[7.2. Žiadosť o zaradenie do DNS (žiadosť o účasť) 9](#_Toc50365266)

[6.3. Vyhodnotenie doručených žiadostí o zaradenie 9](#_Toc50365267)

[8. Preukázanie splnenia podmienok účasti 9](#_Toc50365268)

[9. Prílohy 10](#_Toc50365269)

Identifikácia obstarávateľa

Názov organizácie: Odvoz a likvidácia odpadu a.s.,

Ivanská cesta 22, 821 04 Bratislava,

v zmysle § 9 ods. 1 písm. a) zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Kontaktná osoba: Milan Hamala,

E-mail: [hamala@olo.sk](mailto:hamala@olo.sk)

Komunikačné rozhranie: <https://josephine.proebiz.com/sk/tender/9544/summary>

Emailová adresa slúži len na kontaktovanie v prípade neočakávaného a preukázateľného výpadku systému JOSEPHINE.

Úvodné informácie o dynamickom nákupnom systéme

Čo je dynamický nákupný systém

Dynamický nákupný systém (ďalej aj ako „DNS“) je elektronický proces určený na obstarávanie tovaru, stavebných prác alebo služieb bežne dostupných na trhu. Ide o akýsi interný „kvalifikačný systém dodávateľov“, ktorých bude verejný obstarávateľ vyzývať na predkladanie ponúk vo vyhlásených zákazkách danej skupiny služieb. Systém je stále otvorený, a tak aj v priebehu jeho trvania sa vedia noví dodávatelia prihlásiť a zapojiť do súťaženia. Dodávatelia, ktorí nebudú zaradení/kvalifikovaní v tomto systéme, nebudú môcť predložiť ponuku na zákazky vyhlásené v systéme. Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so ZVO podľa svojich reálnych potrieb, t. j. v čase a rozsahu, ktorý mu je známy.

Základné pojmy

**Záujemcom** sa pre účely tohto DNS rozumie hospodársky subjekt, ktorý podal žiadosť o zaradenie do DNS.

**Žiadosť o zaradenie do DNS** (ďalej aj „žiadosť o účasť“) je prejavom vôle hospodárskeho subjektu byť vyzývaný na predloženie ponuky do zákaziek vyhlásených v zriadenom DNS a v prípade záujmu predložiť ponuku. Žiadosť o zaradenie do DNS je možné predkladať počas celej doby trvania DNS.

**DNS sa považuje za zriadený** v okamihu, keď verejný obstarávateľ oznámi záujemcom, ktorí doručili žiadosť o zaradenie do DNS v základnej lehote na podanie žiadostí, informáciu o vyhodnotení ich žiadostí podľa § 60 ods. 8 ZVO.

**Základnou lehotou na podávanie žiadostí o zaradenie** sa rozumie lehota, ktorá je uvedená v oznámení o vyhlásení verejného obstarávania.

**Dodatočnou lehotou na podávanie žiadostí o zaradeni**e sa rozumie doba počas trvania DNS, t. j. od jeho zriadenia do jeho ukončenia.

**Zákazkou** sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk všetkým zaradeným záujemcom.

**Lehotou na predkladanie ponúk** sa rozumie lehota na predkladanie ponúk v rámci vyhlásenej zákazky v zriadenom DNS. Verejný obstarávateľ uvedie lehotu na predkladanie ponúk vo výzve na predkladanie ponúk, ktorou vyhlási zákazku.

**Ponukou** sa rozumie ponuka záujemcu predložená do vyhlásenej zákazky.

Opis predmetu zákazky

3.1. Všeobecné informácie

Predmetom zákazky je zriadenie dynamického nákupného systému, ktorý bude slúžiť na zadávanie zákaziek na poskytnutie služby „Zabezpečenie odberu, prepravy a likvidácie ostatného odpadu z kotlov a nebezpečného odpadu z čistenia spalín“, ktoré sú podľa spoločného slovníka obstarávania zaradené v skupinách: 9050 – 9051 likvidácia odpadu, 1463 škvara, 1493 – popol

V zmysle Prílohy č. 1 k Vyhláške č. 365/2015 Z. z., ktorou sa ustanovuje Katalóg odpadov ide o nebezpečný odpad skupiny 19 - ODPADY ZO ZARIADENÍ NA ÚPRAVU ODPADU, Z ČISTIARNÍ ODPADOVÝCH VÔD MIMO MIESTA ICH VZNIKU A Z ÚPRAVNÍ PITNEJ VODY A PRIEMYSELNEJ VODY

Podskupina 19 01 - ODPADY ZO SPAĽOVANIA ALEBO PYROLÝZY ODPADU.

Obstarávateľ požaduje odvoz a likvidáciu dvoch druhov odpadu:

**Popol**

Kód odpadu 19 01 07 – Tuhý odpad z čistenia plynov

Kategória odpadu – N, katalógové číslo odpadu : 19 01 07 tuhý odpad z čistenia plynov.

Odpad z čistenia spalín vzniká priebežne počas 24 hodín. Množstvo odpadu je závislé od množstva spáleného odpadu a obsahu škodlivých látok, ktoré sa zachytia na textilných filtroch. Prevádzka ZEVO Bratislava je nepretržitá s dvomi plánovanými odstávkami za rok. Množstvo odpadu, ktoré vznikne za rok je cca 2500 ton. Odpad je uložený v zásobnom sile – areál ZEVO Vlčie hrdlo 72, 821 07 Bratislava. Nebezpečný odpad (popolček) je nutné odoberať priebežne. Zásobné silo je možné plniť iba do 70% jeho objemu, to znamená cca 70 ton odpadu. Denne vznikne počas prevádzky obidvoch kotlov na najvyšší výkon 10 ton tohto odpadu.

Odpad je možné odoberať v ZEVO:

od pondelka do piatku od 13:30 hod. do 20:00 hod.,

cez víkend od 6:00 hod. do 20:00 hod. a

vo výnimočných prípadoch od 20:00 hod. do 6:00 hod.

Každému uchádzačovi bude poskytnutý posledný aktuálny rozbor odpadu. Odberateľ je povinný s každým odberom priniesť vyplnený sprievodný list nebezpečného odpadu a postupovať podľa platnej legislatívy SR.

Tento druh odpadu musí byť pred uložením na skládku preukázateľne upravený v zmysle zákona č. 79/2015 Z. z. o odpadoch v znení neskorších predpisov.

**Škvara**

Kód odpadu 19 01 12 – Popol a škvara iné ako uvedené v 19 01 11

Kategória odpadu – O , katalógové číslo odpadu 19 01 12 – Popol a škvara iné ako uvedené v 19 01 11.

Škvara pri spaľovaní komunálneho odpadu vzniká pri nepretržitej prevádzke dvoch kotlov Martin GMBH, priebežne počas 24 hodín. Množstvo škvary je závislé nominálnych parametrov a výkonov kotlov počas prevádzky. Prevádzka ZEVO Bratislava je nepretržitá s dvomi plánovanými odstávkami za rok, (jarná a jesenná). Množstvo škvary , ktoré vznikne za rok je cca 35 000 ton za rok. Škvara je z kotlov kontinuálne dopravovaná dopravníkmi do zásobníka škvary. Škvara zo zásobníka škvary je nakladaná drapákovým žeriavom na triediacu linku škvary, kde sa so škvary separujú železné kovy, farebné kovy a sklo. V prípade poruchy triediacej linky je nutné odoberať škvaru bez separácie, s neodstráneným materiálmi.

Škvaru je nutné odoberať v každý pracovný deň, pondelok až piatok, výnimočne v sobotu podľa uloženého množstva v zásobníku škvary.

Odber škvary v ZEVO:

Čas odoberania: od 6:00 \_ 13:30 hod., – pondelok až piatok ,

od 6:00 – 11:00 hod., v sobotu.

Minimálne množstvo vývozu v pracovné dni cez týždeň je 120 t za zmenu.

Minimálne množstvo vývozu v sobotu je podľa množstva v zásobníku škvary (môže byť menej ako 120 t.)

Nakladanie jedného auta cca 25 ton cez triediacu linku škvary trvá cca 45 min.

Je to proces, kde žeriavnik nakladá škvaru do triediacej linky kde prichádza k separácii železných kovov, skla a farebných kovov a čistá škvara sa dopravuje systémom pásových dopravníkov na nákladné auto.

Nakladanie jedného auta cca 25 ton škvary bez použitia separácie na linke škvary trvá cca 15 min.

Je to proces kde nákladné auto nacúva priamo do haly zásobníka škvary, kde mu žeriavnik nakladá škvaru bez separácie na triediacej linke. Táto škvara obsahuje všetky nevyseparované materiály.

Počas štátnych sviatkov nie je linka škvary v prevádzke.

Odber škvary a všetky s tým súvisiace činnosti musia byť vykonané v zmysle zákona č. 124/2006 Z. z. o BOZP. S odpadom musí byť nakladané s súlade so zákonom č. 79/2015 Z. z. o odpadoch v znení neskorších predpisov.

Tento druh odpadu nemusí byť pred uložením na skládku preukázateľne upravený v zmysle zákona č. 79/2015 Z. z. o odpadoch v znení neskorších predpisov.

Odber obidvoch druhov odpadu a všetky s tým súvisiace činnosti musia byť vykonané v zmysle zákona č. 124/2006 Z. z. o BOZP.

Podrobná špecifikácia predmetu zákazky, jeho presný rozsah ako aj ostatné doplňujúce informácie budú uvedené v jednotlivých výzvach v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE. Do podrobnej špecifikácie predmetu zákazky v jednotlivých výzvach v rámci zriadeného DNS môžu byť integrované environmentálne požiadavky. Verejný obstarávateľ uplatňovaním zeleného verejného obstarávania podporuje udržateľné využívanie prírodných zdrojov, dosahovanie zmien v správaní, ktoré smeruje k udržateľnej výrobe a spotrebe, a tiež podnecuje inovácie. Verejný obstarávateľ si vyhradzuje právo, že pri jednotlivých výzvach v rámci tohto DNS bude výsledkom vystavenie objednávky (a nie uzavretie zmluvy).

3.2. Rozsah verejného obstarávania vymedzený spoločným slovníkom obstarávania (CPV)

V rámci tohto DNS sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v skupinách: 9050 – 9051 likvidácia odpadu, 1463 škvara, 1493 – popol, konkrétne:

90500000-2 Služby súvisiace s likvidáciou odpadu a odpadom

90510000-5 Likvidácia a spracovanie odpadu

90513400-0 Likvidácia popola

14630000-6 Troska, škvara, železný odpad a šrot

14930000-9 Popol a zvyšky s obsahom kovov

90512000-9 Služby na prepravu odpadu

3.3. Výzvy na predkladanie ponúk v rámci zriadeného DNS

V rámci zriadeného DNS sa budú vyhlasovať jednotlivé výzvy na predkladanie ponúk na obstaranie konkrétnych služieb: nakladanie, odvoz a likvidácia z miesta plnenia. Všetky podrobnosti budú uvedené v konkrétnych výzvach v rámci DNS. Predpokladaný interval zasielania výziev - 2 x ročne.

3.4. Predpokladaná hodnota DNS

Predpokladaná hodnota DNS je **6 958 979,70** eur bez DPH.

3.5. Doba trvania DNS

DNS bude trvať od jeho zriadenia do vyčerpania predpokladanej hodnoty alebo do uplynutia **troch rokov ( 36 mesiacov)** od jeho vyhlásenia podľa toho, ktorá skutočnosť nastane skôr.

4. Lehota na predkladanie žiadostí o účasť

Lehota na predkladanie žiadostí o účasť (o zaradenie do DNS) je uvedená v oznámení o vyhlásení verejného obstarávania, ktorým sa vyhlásilo toto DNS.

5. Skrátenie lehoty na predkladanie ponúk v rámci jednotlivých výziev

Verejný obstarávateľ si v zmysle § 61 ods. 4 ZVO vyhradzuje právo v jednotlivých výzvach určiť lehotu na predkladanie ponúk kratšiu ako 10 dní dohodou so záujemcami. Lehota na predkladanie ponúk určená verejným obstarávateľom bude vždy aspoň 5 dní. Záujemca predložením žiadosti o zaradenie do DNS súhlasí s predmetnou možnosťou.

6. Komunikácia a vysvetľovanie

6.1. Všeobecné informácie k webovej aplikácii JOSEPHINE

Verejný obstarávateľ bude pri komunikácii so záujemcami / uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami / uchádzačmi počas celého procesu verejného obstarávania.

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome
* Microsoft Edge

Verejný obstarávateľ pre správnu prácu so systémom dôrazne odporúča hospodárskym subjektom, aby si prečítali manuál používania systému JOSEPHINE, ktorý je dostupný na stránke josephine.proebiz.com v pravom hornom kontextovom menu.

6.2. Pravidlá pre doručovanie

Zásielka sa považuje za doručenú záujemcovi / uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ odporúča záujemcom, ktorí si vyhľadali zákazku prostredníctvom webovej stránky verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 ZVO.

6.3. Vysvetľovanie

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie vždy k dispozícii. Verejný obstarávateľ nebude duplicitne zverejňovať dokumenty aj na profile vedenom na webovej stránke Úradu pre verejné obstarávanie. V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE o vysvetlenie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom. Odpovede na žiadosti o vysvetlenie budú uverejnené vo webovej aplikácií JOSEPHINE v danom DNS v časti Dokumenty. Verejný obstarávateľ o uverejnení odpovede informuje všetkých známych záujemcov.

7. Predkladanie žiadosti o zaradenie do DNS

7.1. Spôsob a podmienky predkladania žiadosti o zaradenie do DNS

Každý hospodársky subjekt má možnosť registrovať sa do systému JOSEPHINE pomocou hesla alebo pomocou občianskeho preukazom s elektronickým čipom a bezpečnostným osobnostným kódom (eID).

Žiadosť o zaradenie sa predkladá elektronicky do systému JOSEPHINE, umiestnenom na webovom sídle <https://josephine.proebiz.com>.

Predkladanie žiadostí o účasť je umožnené iba autentifikovaným uchádzačom. Autentifikáciu je možné vykonať týmito spôsobmi:

* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 16.00 hod.
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 16.00 hod.
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 16.00 hod.
* počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni a je potrebné s touto lehotou počítať pri vkladaní ponuky.

7.2. Žiadosť o zaradenie do DNS (žiadosť o účasť)

Žiadosť o zaradenie musí byť predložená prostredníctvom komunikačného rozhrania systému JOSEPHINE v slovenskom alebo českom jazyku a musí obsahovať:

* žiadosť o zaradenie, v ktorej bude uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ komunikovať (zhodná s emailovou adresou uvedenou pri registrácii do systému JOSEPHINE), obchodné meno záujemcu a označenie DNS;
* splnomocnenie konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca;
* dokumenty, ktorými záujemca alebo skupina záujemcov preukazuje splnenie podmienok účasti;

6.3. Vyhodnotenie doručených žiadostí o zaradenie

Verejný obstarávateľ bude pri vyhodnocovaní doručených žiadosti o zaradenie postupovať v súlade so ZVO. Komunikácia medzi záujemcom/záujemcami a verejným obstarávateľom/komisiou menovanou na vyhodnotenie doručených žiadostí o zaradenie bude prebiehať výhradne elektronicky, prostredníctvom komunikačného rozhrania systému JOSEPHINE.

Verejný obstarávateľ po zriadení DNS bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bola jeho žiadosť zamietnutá s uvedením dôvodu a lehoty, v ktorej môže byť doručená námietka a práva podať opätovne novú žiadosť o zaradenie.

8. Preukázanie splnenia podmienok účasti

Pre zaradenie do DNS musí záujemca spĺňať podmienky účasti týkajúce sa osobného postavenia podľa § 32 ods. 1 ZVO. Záujemca preukáže splnenie podmienok účasti týkajúcich sa osobného postavenia niektorým zo spôsobov uvedených v § 32 ods. 2 až 7 ZVO. Viac informácií je uvedených v oznámení o vyhlásení verejného obstarávania.

9. Prílohy

Prílohami k týmto súťažným podkladom sú:

- Príloha č. 1 – Žiadosť o zaradenie do DNS a vyhlásenie záujemcu

- Príloha č. 2 – Informatívne súťažné podklady k výzve v rámci DNS

- Príloha č. 3 – Informatívny opis predmetu zákazky k výzve v rámci DNS

- Príloha č. 4 – Informatívny návrh na plnenie kritéria k výzve v rámci DNS

- Príloha č. 5 – Informatívna zmluva k výzve v rámci DNS